Taršos leidimų išdavimo, pakeitimo ir galiojimo panaikinimo taisyklių

2 priedas

**PARAIŠKA**

**TARŠOS LEIDIMUI GAUTI**

[3] [0] [2] [5] [9] [3] [4] [6] [3]

(Juridinio asmens kodas)

UAB „Ekotyra“, Alytaus r., sav., Vaisodžių k., Raižių g. 37, Tel. Nr. 8 623 42442, el. p. [info@ekotyra.lt](mailto:info@ekotyra.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Veiklos vykdytojo, teikiančio paraišką, pavadinimas, adresas, telefono, fakso Nr., elektroninio pašto adresas)

Nepavojingų atliekų laikymas, Pievų g. 15, Alytus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ūkinės veiklos objekto pavadinimas, adresas)

3.1. apdorojamos atliekos (naudojamos ar šalinamos, įskaitant paruošimą naudoti ir šalinti) ir (ar) laikomos atliekos, išskyrus atvejus, kai vadovaujantis Taršos integruotos prevencijos ir kontrolės leidimų išdavimo, pakeitimo ir panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“, 1 priedu tokiai veiklai reikia turėti Taršos integruotos prevencijos ir kontrolės leidimą

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodoma, kokius kriterijus pagal Taisyklių 1 priedą atitinka įrenginys)

Direktorė Neringa Griešiuvienė, 8 623 42442, [info@ekotyra.lt](mailto:info@ekotyra.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontaktinio asmens duomenys, telefono, fakso Nr., el. pašto adresas)

**BendroJI PARAIŠKOS DALIS**

**18.1. veiklos vykdytojo pavadinimas, juridinio asmens kodas, buveinės adresas, kontaktinio asmens duomenys, ūkinės veiklos objekto pavadinimas ir adresas;**

|  |  |
| --- | --- |
| Veiklos vykdytojo pavadinimas | UAB “Ekotyra” |
| Juridinio asmens kodas | 302593463 |
| Buveinės adresas | Alytaus r. sav., Vaisodžių k., Raižių g. 37 |
| Kontaktinis asmuo | Direktorė Neringa Griešiuvienė, tel. Nr. 8 623 42442, el. p. [info@ekotyra.lt](mailto:info@ekotyra.lt) |
| Ūkinės veiklos objekto pavadinimas | Nepavojingų atliekų laikymas |
| Ūkinės veiklos adresas | Alytaus m. sav., Alytaus m., Pievų g. 15 |

*Nekilnojamojo turto registro centrinio duomenų banko išrašas pateiktas priede Nr. 1. 2018-03-12 Negyvenamųjų patalpų nuomos sutartis Nr. EKO-180312/01 pateikta priede Nr. 2. 2018-03-15 sutikimas pateiktas priede Nr. 3.*

**18.2. trumpa aprašomojo pobūdžio informacija apie visus toje vietoje (ar keliose vietose, jei leidimo prašoma vienos savivaldybės teritorijoje esantiems keliems įrenginiams) to paties veiklos vykdytojo eksploatuojamus ir (ar) planuojamus eksploatuoti įrenginius, galinčius sukelti teršalų išmetimą (išleidimą), nurodant jų veikimo (eksploatacijos) pradžią, įrenginių techninius parametrus nepriklausomai nuo to, ar tie įrenginiai atitinka Taisyklių 4.4 papunktį, įskaitant įrenginiuose naudojamas technologijas, jų pajėgumus, juose vykdomą veiklą, naudojamas medžiagas ir mišinius; išmetamų (išleidžiamų) teršalų šaltinius, išmetamus (išleidžiamus) teršalus.**

**Vidutinių KDĮ atveju taip pat nurodoma jų vardinė (nominali) šiluminė galia, tipas (dyzelinis variklis, dujų turbina, dvejopo kuro variklis, kitas variklis ar kitas vidutinis KDĮ), vidutinė naudojama apkrova, informacija apie metinį veikimo valandų skaičių (kai pagal Taisyklių 26.6 papunktį teikiama Deklaracija apie veikimo valandų skaičių); pateikiant informaciją apie esamus vidutinius KDĮ, jei tiksli jų veikimo (eksploatacijos) pradžios data nežinoma, pateikiami dokumentai, įrodantys, kad įrenginys pradėjo veikti (pradėtas eksploatuoti) iki 2018 m. gruodžio 20 d.;**

UAB “Ekotyra” planuojama ūkinė veikla – nepavojingų atliekų laikymas (žr. 1 pav.), kai vienu metu laikoma ne daugiau kaip 100,0 t nepavojingų atliekų. Planuojama atliekų laikymo veikla atitinka Taršos leidimų išdavimo, pakeitimo ir galiojimo panaikinimo taisyklių 1 priedo 3.1. punktą. Planuojama ūkinė veikla neatitinka Planuojamos ūkinės veiklos poveikio aplinkai vertinimo įstatymo 1 ir 2 prieduose nurodytų kriterijų, todėl veiklai PAV procedūros neatliekamos.



**1 paveikslas.** Planuojamos ūkinės veiklos technologinio proceso schema.

*Atliekų surinkimas*

Nepavojingos atliekos bus surenkamos iš juridinių ir fizinių asmenų. Planuojama, kad per metus bus surenkama apie 98 t nepavojingų atliekų. UAB „Ekotyra“ vykdys rūšiuojamąjį atliekų surinkimą, iš atliekų turėtojų surinktos išrūšiuotos atliekos bus vežamos atskirai. Surinktos atliekos į atliekų laikymo vietą bus transportuojamos 2 sunkiasvorėmis transporto priemonėmis. UAB „Ekotyra“ transporto priemones pagal rašytinę sutartį nuomosis iš UAB „Saulakalnis“. Esant reikalui, nepavojingos atliekos į atliekų laikymo vietą gali būti pristatomos atliekų turėtojo transportu. Atliekų transportavimo metu į aplinkos orą bus išmetamas nežymus kiekis šių teršalų: CO; CH; NOX; SO2; KD. Planuojama, kad atliekų transportavimo metu, į teritoriją atvažiuojančių transporto priemonių srautas bus iki 10 vnt/parą. Atliekų transportavimas bus vykdomas nuo 6.00 val iki 23.00 val.

Prieš priimant atliekas patikrinami jas lydintys dokumentai (lydraštis). Taip pat vizualiai patikrinama ar priimamų atliekų sudėtyje nėra pašalinių medžiagų ar atliekų.

Atliekų tvarkytojas pasilieka teisę nepriimti atliekų, jei:

1. atliekose yra pašalinių medžiagų ar atliekų;
2. atliekos nėra įrašytos į leidžiamų priimti atliekų sąrašą;
3. atliekų kiekis viršina leidime nustatytus didžiausius priimamų ir laikomų atliekų kiekius.

Priimtų atliekų svoris bus nustatomas metrologiškai patikrintomis svarstyklėmis, kurių maksimali galia 40 t. UAB „Ekotyra“ svėrimo paslaugas pagal rašytinę sutartį teiks UAB „Baltmetas“. *2018-03-22 Įrangos paslaugos suteikimo sutartis pateikta priede Nr. 4. Patikros sertifikatas Nr. 0646240 pateiktas priede Nr. 5.*

*Rūšiavimas*

Surinktos nepavojingos atliekos, atliekų laikymo vietoje, bus pakartotinai išrūšiuojamos. Rūšiavimas bus vykdomas rankiniu būdu Rūšiavimo metu gali susidaryti metalo atliekos.

*Laikymas*

Iš atliekų turėtojų surinktos nepavojingos atliekos bus laikinai laikomos negyvenamosios paskirties pastate-sandėlyje, kurio plotas 316,41 m2. Planuojama, kad vienu metu pastate bus laikinai laikoma ne daugiau kaip 74,0 t nepavojingų atliekų.

Visos surinktos išrūšiuotos atliekos bus laikomos atskirai konteineriuose. Plastikas, izoliacinės medžiagos, mišrios statybinės ir griovimo atliekos, popierius ir kartonas bei didžiosios atliekos bus laikomos atskirai 5 metaliniuose konteineriuose, kurių talpa 10 m3 (4,5x1,82x1,8 m). Betonas, plytos ir metalų mišiniai laikomi atskirai 3 metaliniuose konteineriuose, kurių talpa 8 m3 (3,34x1,82x1,5 m). Čerpės ir keramika, betono, plytų, čerpių ir keramikos gaminių mišiniai ir stiklas laikomi atskirai 3 metaliniuose konteineriuose, kurių talpa 6 m3 (3,34x1,82x1,0 m). Medis bus laikomas 1 metaliniame konteineryje, kurio talpa 12 m3 (3,34x1,82x2,0 m). Atliekos į konteinerius bus pakraunamos naudojant dyzelinį mobilų krautuvą, kurio keliamoji galia iki 3,0 t. Atliekų krovos metu į aplinkos orą bus išmetamas nežymus kiekis šių teršalų: CO; CH; NOX; SO2; KD.

Iš atliekų turėtojų priimtos nepavojingos atliekos atliekų laikymo vietoje iki perdavimo įmonėms, turinčioms teisę tvarkyti atitinkamas atliekas, bus laikomos ne ilgiau kaip 1 metus. Pavojingos atliekos priimamos ir laikomos nebus.

Darbuotojų asmeninėms reikmėms stoginėje bus įrengtas metalinis, jūrinio konteinerio tipo statinys. Stoginėje bus pastatytas biotualetas, kurį pagal rašytinę sutartį tieks ir prižiūrės UAB VENT DEUX“. *2018-03-22 Ilgalaikės įrangos nuomos sutartis Nr. 18/03/22-1 pateikta priede Nr. 6. Aplinkos oro teršalų, išmetamų iš mobilių oro taršos šaltinių, kiekio skaičiavimai pateikti priede Nr. 13.*

**18.3. įrenginio eksploatavimo vietos sąlygos (aplinkos elementų, į kuriuos bus išmetami (išleidžiami) teršalai foninis užterštumo lygis pagal atskirus iš įrenginio veiklos vykdymo metu išmetamus (išleidžiamus) teršalus, geografinės sąlygos (kalnas, slėnis ir pan., atvira neapgyvendinta vietovė ir kt.). Foninis aplinkos oro užterštumo lygis yra pagal foninio aplinkos oro užterštumo ir meteorologinių duomenų naudojimo tvarką įvertintas aplinkos oro užterštumo lygis;**

UAB „Ekotyra“ planuojamą ūkinę veikla vykdys adresu Pievų g. 15, Alytus. Visa nepavojingų atliekų laikymo veikla bus vykdoma pastate-sandėlyje (kad. Nr. 4400-0687-2575), kurio pagrindinė naudojimo paskirtis – sandėliavimo. Bendras pastato-sandėlio plotas – 1058,6 m2. Personalo patalpos bus įrengtos stoginėje esančiame metaliniame jūrinio konteinerio tipo statinyje. Pagal nuosavybės teisę stoginė ir pastatas-sandėlis priklauso UAB „Baltmetas“. UAB „Ekotyra“ stogine (54,0 m2) ir pastato-sandėlio dalimi (316,41 m2) naudosis pagal 2018-03-12 rašytinę Negyvenamųjų patalpų nuomos sutartį Nr. EKO-180312/01. *Žemės sklypo planas su pažymėta planuojama ūkine veikla pateiktas priede Nr. 14.*

Žemės sklypo (kad. Nr. 4400-4027-4639), kuriame yra pastatas-sandėlis (kad. Nr. 4400-0687-2575), pagrindinė naudojimo paskirtis – kita, naudojimo būdas – pramonės ir sandėliavimo objektų teritorijos. Žemės sklypo plotas – 1,5391 ha. Žemės sklypui nustatytos šios specialiosios naudojimo sąlygos:

XLIX. Vandentiekio, lietaus ir fekalinės kanalizacijos tinklų ir įrenginių apsaugos zonos;

XLVIII. Šilumos ir karšto vandens tiekimo tinklų apsaugos zonos;

VI. Elektros linijų apsaugos zonos;

I. Ryšių linijų apsaugos zonos.

UAB „Ekotyra“ planuojama nepavojingų atliekų laikymo veikla neatitinka Sanitarinės apsaugos zonų ribų nustatymo ir režimo taisyklėse nurodytų kriterijų, todėl planuojamai veiklai sanitarinė apsaugos zona nenustatoma.

Vadovaujantis Alytaus miesto savivaldybės bendruoju planu, žemės sklypas, kuriame bus vykdoma nepavojingų atliekų laikymo veikla, šiaurės, rytų ir vakarų kryptimis ribojasi su pramonės ir sandėliavimo objektų teritorijomis, o pietų kryptimi – inžinerinės infrastruktūros zona (žr. 2 pav.).



**2 paveikslas.** Ištrauka iš Alytaus miesto savivaldybės bendrojo plano.

UAB „Ekotyra“ planuojamos ūkinės veiklos gretimybėse gyvenamųjų namų ir visuomeninės paskirties objektų nėra. Artimiausias gyvenamasis namas, Putinų g. 17, Alytus, nuo nepavojingų atliekų laikymo vietos nutolęs 0,27 km atstumu (žr. 4 pav.). Artimiausia ugdymo įstaiga, lopšelis-darželis „Putinėlis“, Putinų g. 18, Alytus, nuo PŪV teritorijos nutolusi 1,2 km atstumu. Artimiausia gydymo įstaiga, VŠĮ Alytaus apskrities tuberkuliozės ligoninė, Sanatorijos g. 51, Alytus, nuo planuojamos veiklos nutolusi 1,6 km atstumu (žr. 3 pav.).

UAB „Ekotyra“ planuojamos ūkinės veiklos metu foninio aplinkos oro užterštumo lygio nesąlygos todėl duomenys apie vietovės foninį užterštumą ir metrologiniai duomenys neteikiami.



**3 paveikslas.** Planas su pažymėtais artimiausias visuomeninės paskirties objektais.



**4 paveikslas.** Planas su pažymėtu artimiausiu gyvenamuoju namu.

**18.5. priemonės ir veiksmai teršalų išmetimo (išleidimo) iš įrenginio prevencijai arba, jeigu tai neįmanoma, iš įrenginio išmetamo (išleidžiamo) teršalų kiekio mažinimui; kai įrenginyje vykdomos veiklos ir su tuo susijusios aplinkos taršos intensyvumas pagal technologiją per metus (ar per parą) reikšmingai skiriasi arba tam tikru konkrečiu periodu veikla nevykdoma, pateikiama informacija apie skirtingo intensyvumo veiklos vykdymo laikotarpius;**

UAB „Ekotyra“ planuojamos ūkinės veiklos metu numato šias priemones ir veiksmus teršalų išmetimo (išleidimo) iš įrenginio prevencijai ar mažinimui:

1. Planuojama atliekų laikymo veikla bus vykdoma pastate;
2. Prieš priimant atliekas, jos bus vizualiai patikrinamos;
3. Priimtos atliekos bus rūšiuojamos ir laikomos atskirai nemaišant su kitomis atliekomis ar medžiagomis;
4. Priimtos atliekos bus perduotos įmonėms, kurios pagal Atliekų tvarkymo taisykles turi teisę tvarkyti atitinkamas atliekas;
5. Planuojamos atliekų laikymo veiklos metu bus naudojama tvarkinga įranga.

**18.6. planuojamų naudoti žaliavų ir pagalbinių medžiagų, įskaitant chemines medžiagas ir preparatus, kurą, sąrašai, jų kiekis, rizikos / pavojaus bei saugumo / atsargumo frazės, saugos duomenų lapai; vidutinių KDĮ atveju – kuro rūšis (rūšys) pagal Vidutinių KDĮ normose nurodytas kuro rūšis;**

UAB „Ekotyra“ planuojamos ūkinės veiklos metu naudojamos žaliavos ir pagalbinės medžiagos pateiktos Paraiškos dalyje „Žaliavų, kuro ir cheminių medžiagų naudojimas gamyboje“. Planuojamos nepavojingų atliekų laikymo veiklos metu cheminės medžiagos ir mišiniai naudojami nebus.

**18.7. įrenginyje numatytos (naudojamos) atliekų susidarymo prevencijos priemonės (taikoma ne atliekas tvarkančioms įmonėms);**

Punktas nepildomas. UAB „Ekotyra“ planuojama ūkinė veikla – nepavojingų atliekų laikymas.

**18.8. planuojami naudoti vandens šaltiniai, vandens poreikis, nuotekų tvarkymo būdai. Ši informacija neteikiama, jei yra pateikta specialiosiose paraiškos dalyse „Nuotekų tvarkymas ir išleidimas“ ir (ar) „Vandens išgavimas iš paviršinių vandens telkinių“;**

UAB „Ekotyra“ planuojamos ūkinės veiklos technologinio proceso metu vandens nenaudos, Todėl gamybinės nuotekos nesusidarys.

Nepavojingų atliekų laikymo veikla bus vykdoma pastate. Bendrovė lauko aikštelės neeksploatuos, todėl paviršinės nuotekos nesusidarys. Į veiklos vykdymo vietą bus privažiuojama UAB „Baltmetas“ priklausančia teritorija.

Darbuotojų buitiniams poreikiams tenkinti, geriamasis vanduo bus atvežamas plastikinėje taroje. Vadovaujantis Lietuvos Respublikos Statybos ir urbanistikos ministerijos ir Lietuvos Respublikos aplinkos apsaugos departamento 1991 m. birželio 24 d. įsakymu Nr. 79/76 patvirtintomis „Vandens vartojimo normomis RSN 26-90“, minimalus geriamojo vandens kiekis vienam darbuotojui – 25 l/parą. UAB „Ekotyra“ atliekų laikymo vietoje dirbs 2 darbuotojai, tai planuojamas minimalus geriamojo vandens poreikis – 0,05 m3/parą (18,25 m3/ m.). Darbuotojų asmeniniams poreikiams bus išnuomotas biotualetas, kurį pagal pasirašytą sutartį tieks ir prižiūrės UAB VENT DEUX“.

**18.9. informacija apie įrenginio neįprastas (neatitiktines) veiklos sąlygas ir numatytas priemones taršai sumažinti, kad nebūtų viršijamos aplinkos kokybės normos; informacija apie tokių sąlygų galimą trukmę (pagrindžiant, kad nurodyta trukmė yra įmanomai trumpiausia);**

Esant neįprastoms nepavojingų atliekų laikymo veiklos sąlygoms (pvz. nepalankūs aplinkos veiksniai, įrangos gedimas, elektros tiekimo nutrūkimas ir pan.)atliekos priimamos nebus. Esant reikalui, turimos atliekos pagal parengtą atliekų naudojimo ar šalinimo veiklos nutraukimo planą bus perduodamos įmonėms turinčioms teisę tvarkyti atitinkamas atliekas.

Veiklos metu bus tvarkomos tik nepavojingos atliekos, kurios savaime nekeičia savo cheminių ir fizikinių savybių, neskleidžia kvapų, todėl neįprastų įrenginio veikimo sąlygų metu neigiamas poveikis aplinkos kokybei ir žmonių sveikatai sukeliamas nebus.

**18.12. statybą leidžiančio dokumento numeris ir data, kai jį privaloma turėti teisės aktų nustatyta tvarka, ir nuoroda į jį, jei šis dokumentas viešai paskelbtas; nuoroda į sprendimą dėl planuojamos ūkinės veiklos poveikio aplinkai (sprendimą dėl planuojamos ūkinės veiklos galimybių) arba į atrankos išvadą, ar privaloma atlikti poveikio aplinkai vertinimą.**

Planuojama nepavojingų atliekų laikymo veikla bus vykdoma esamame pastate, todėl vadovaujantis Statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ reikalavimais planuojamai ūkinei veiklai statybą leidžiantys dokumentai neprivalomi.

**Žaliavų, kuro ir cheminių medžiagų naudojimas gamyboje**

**1 lentelė.** Įrenginyje naudojamos žaliavos, kuras ir papildomos medžiagos.

|  |  |  |  |
| --- | --- | --- | --- |
| Eil. Nr. | Žaliavos, kuro rūšies arba medžiagos pavadinimas | Planuojamas naudoti kiekis, matavimo vnt. (t, m3 ar kt. per metus) | Kiekis, vienu metu saugomas vietoje (t, m3 ar kt. per metus), saugojimo būdas (atvira aikštelė ar talpyklos, uždarytos talpyklos ar uždengta aikštelė ir pan.) |
| 1 | 2 | 3 | 4 |
| 1. | Dyzelinis kuras | 21,0 t | - |

**2 lentelė.** Įrenginyjenaudojamos pavojingos medžiagos ir mišiniai

Lentelė nepildoma. UAB „Ekotyra“ veiklos metu pavojingų medžiagų ir mišinių nenaudos.

**PARAIŠKOS PRIEDAI, KITA PAGAL TAISYKLES REIKALAUJAMA INFORMACIJA IR DUOMENYS**

1. Nekilnojamojo turto registro centrinio duomenų banko išrašas;
2. 2018-03-12 Negyvenamųjų patalpų nuomos sutartis Nr. EKO-180312/01;
3. 2018-03-15 sutikimas;
4. 2018-03-22 Įrangos paslaugos suteikimo sutartis;
5. Patikros sertifikatas Nr. 0646240;
6. 2018-03-22 Ilgalaikės įrangos nuomos sutartis Nr. 18/03/22-1;
7. Atliekų naudojimo ar šalinimo veiklos nutraukimo planas;
8. Atliekų naudojimo ar šalinimo techninis reglamentas;
9. Valstybinės rinkliavos apmokėjimą įrodantis dokumentas;
10. Planas su pažymėtomis įrenginių laikymo vietomis;
11. Krautuvo techniniai duomenys;
12. Konteinerių užimamo ploto skaičiavimai;
13. Aplinkos oro teršalų, išmetamų iš mobilių oro taršos šaltinių, kiekio skaičiavimai;
14. Žemės sklypo planas su pažymėta planuojama ūkine veikla.

Taršos leidimų išdavimo, pakeitimo

ir galiojimo panaikinimo taisyklių

2 priedo 4 priedėlio A dalis

SPECIALIOJI PARAIŠKOS DALIS

**ATLIEKŲ APDOROJIMAS (NAUDOJIMAS AR ŠALINIMAS, ĮSKAITANT PARUOŠIMĄ NAUDOTI AR ŠALINTI) IR LAIKYMAS**

NEPAVOJINGOSIOS ATLIEKOS

**1 lentelė**. Didžiausias numatomas laikyti nepavojingųjų atliekų kiekis.

Įrenginio pavadinimas 

|  |  |  |  |  |  |
| --- | --- | --- | --- | --- | --- |
| Atliekos | | | Naudojimui ir (ar) šalinimui skirtų atliekų laikymas | | Planuojamas tolimesnis atliekų apdorojimas |
| Kodas | Pavadinimas | Patikslintas pavadinimas | Laikymo veiklos kodas (R13 ir (ar) D15) | Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t |
| 1 | 2 | 3 | 4 | 5 | 6 |
| 17 02 03 | Plastikas | Plastikas | R13 | 74,00 | R3 – organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus) |
| 17 01 01 | Betonas | Betonas | R13 | R5 – kitų neorganinių medžiagų perdirbimas ir (arba) atnaujinimas |
| 17 01 02 | Plytos | Plytos | R13 | R5 – kitų neorganinių medžiagų perdirbimas ir (arba) atnaujinimas |
| 17 01 03 | Čerpės ir keramika | Čerpės ir keramika | R13 | R5 – kitų neorganinių medžiagų perdirbimas ir (arba) atnaujinimas |
| 17 01 07 | Betono, plytų, čerpių ir keramikos gaminių mišiniai, nenurodyti 17 01 06 | Nepavojingos statybos atliekos, kuriose yra betono, plytų, čerpių ir keramikos gaminių | R13 | R5 – kitų neorganinių medžiagų perdirbimas ir (arba) atnaujinimas |
| 17 02 01 | Medis | Medis | R13 | R5 – kitų neorganinių medžiagų perdirbimas ir (arba) atnaujinimas |
| 17 02 02 | Stiklas | Stiklas | R13 | R5 – kitų neorganinių medžiagų perdirbimas ir (arba) atnaujinimas |
| 17 06 04 | Izoliacinės medžiagos, nenurodytos 17 06 01 ir 17 06 03 | Nepavojingos izoliacinės medžiagos, pvz. vata, putplastis ir kt. | R13 | R5 – kitų neorganinių medžiagų perdirbimas ir (arba) atnaujinimas |
| 17 09 04 | Mišrios statybinės ir griovimo atliekos, nenurodytos 17 09 01, 17 09 02 ir 17 09 03 | Nepavojingos nerūšiuotos statybos atliekos, pvz. gipsas, plėvelė, popierius ir kt. | R13 | R5 – kitų neorganinių medžiagų perdirbimas ir (arba) atnaujinimas |
| 20 01 01 | Popierius ir kartonas | Popierius ir kartonas | R13 | R5 – kitų neorganinių medžiagų perdirbimas ir (arba) atnaujinimas |
| 20 03 07 | Didžiosios atliekos | Nepavojingos stambiagabaritės atliekos | R13 | R5 – kitų neorganinių medžiagų perdirbimas ir (arba) atnaujinimas |
| 17 04 07 | Metalų mišiniai | Statybos ar griovimo atliekų rūšiavimo metu susidarę įvairių metalų mišiniai | R13 |  | R4 – metalų ir metalų junginių perdirbimas ir (arba) atnaujinimas |

**2 lentelė**. Didžiausias numatomas laikyti nepavojingųjų atliekų kiekis jų susidarymo vietoje iki surinkimo (S8).

Lentelė nepildoma. UAB “Ekotyra” atliekų tvarkymo veiklos S8 nevykdys.

**3 lentelė**. Numatomos naudoti nepavojingosios atliekos.

Lentelė nepildoma. UAB „Ekotyra“ atliekų tvarkymo veiklos R1-R11 nevykdys.

**4 lentelė**. Numatomos šalinti nepavojingosios atliekos.

Lentelė nepildoma. UAB „Ekotyra“ atliekų šalinimo veiklos D1-D7 ir D10 nevykdys.

**5 lentelė**. Numatomos paruošti naudoti ir (ar) šalinti nepavojingosios atliekos.

Lentelė nepildoma. UAB „Ekotyra“ atliekų paruošimo naudoti ir (ar) šalinti veiklos D8, D9, D13, D14, R12 ir S5 nevykdys.

6. Kita informacija pagal Taisyklių 24.2 papunktį.

Kita informacija nepateikiama. UAB „Ekotyra“ tvarkomoms atliekoms specialūs reikalavimai nekeliami.

*Atliekų naudojimo ar šalinimo veiklos nutraukimo planas pateiktas priede Nr. 7. Atliekų naudojimo ar šalinimo techninis reglamentas pateiktas priede Nr. 8. Valstybinės rinkliavos apmokėjimą įrodantis dokumentas pateiktas priede Nr. 9.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Taršos leidimų išdavimo, pakeitimo

ir galiojimo panaikinimo taisyklių

2 priedo 4 priedėlio B dalis

SPECIALIOJI PARAIŠKOS DALIS

**ATLIEKŲ APDOROJIMAS (NAUDOJIMAS AR ŠALINIMAS, ĮSKAITANT PARUOŠIMĄ NAUDOTI AR ŠALINTI) IR LAIKYMAS**

PAVOJINGOSIOS ATLIEKOS

**1 lentelė**. Didžiausias numatomas laikyti pavojingųjų atliekų kiekis.

**2 lentelė**. Didžiausias numatomas laikyti pavojingųjų atliekų kiekis jų susidarymo vietoje iki surinkimo (S8).

**3 lentelė**. Numatomos naudoti pavojingosios atliekos.

**4 lentelė**. Numatomos šalinti pavojingosios atliekos.

**5 lentelė**. Numatomos paruošti naudoti ir (ar) šalinti pavojingosios atliekos.

Kita informacija pagal Taisyklių 24.2 papunktį.

Specialioji dalis nepildoma. UAB „Ekotyra“ pavojingų atliekų netvarkys.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Taršos leidimų išdavimo, pakeitimo ir galiojimo

panaikinimo taisyklių

2 priedo 7 priedėlis

**deklaracija**

Teikiu paraišką Taršos leidimui gauti.

Patvirtinu, kad šioje paraiškoje pateikta informacija yra teisinga, pilna ir tiksli.

Neprieštarauju, kad leidimą išduodanti institucija paraiškos arba jos dalies kopiją, išskyrus informaciją, kuri šioje paraiškoje nurodyta kaip komercinė (gamybinė) paslaptis, pateiktų tretiesiems asmenims.

Paraiškoje komercinė (gamybinė) paslaptis neteikiama.

Parašas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_           Data: \_\_\_\_\_\_\_\_\_\_\_\_

(veiklos vykdytojo arba jo įgalioto asmens)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo vardas, pavardė, pareigos *(pildoma didžiosiomis raidėmis))*

\_\_\_\_\_\_\_\_\_\_\_\_\_\_\_\_\_\_\_